Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 16171

c) Csökkentett költségek ott, ahol a szolgáltatás minősége fennmarad. 2007/70/II. szám 4.1.7 Ajánlás. – A felhasználandó ellenőrző hangjelzések jellemzői (mint például csengetés, foglaltság, nem-kapcsolható-szám) meg kell, hogy feleljenek a vonatkozó ITU-T ajánlásoknak. 4.1.8 Ajánlás. - A körzeti és nemzeti légiforgalmi beszéd-átviteli hálózatok összekapcsolási előnyeinek kihasználása érdekében a nemzetközi légiforgalmi telefon-hálózati számozási rendszert kell használni. 5. FEJEZET: KÉNYSZERHELYZETI HELYJELADÓ (ELT) A KUTATÁSHOZ ÉS MENTÉSHEZ 5.1 ÁLTALÁNOS RÉSZ 5.1.1 2005. január 1-ig a kényszerhelyzeti helyjeladó adó-berendezéseknek vagy mindkét, a 406 MHz-es és a 121,5 MHz-es frekvencián, vagy a 121,5 MHz frekvencián kell üzemelniük. Megjegyzés. – 2000. január 1-jétől a 121,5 MHz-en üzemelő kényszerhelyzeti helyjeladókkal szemben követelmény az, hogy megfeleljenek az 5.2.1.8 pontban leírt tökéletesített technikai jellemzőknek. 5.1.2 Az összes, 406 MHz-en üzemelő kényszerhelyzeti helyjeladó adó-berendezésnek meg kell felelnie az 5.3 pont előírásainak. 5.1.3 Az összes, 121,5 MHz-en üzemelő kényszerhelyzeti helyjeladó adó-berendezésnek meg kell felelnie az 5.2 pont előírásainak. 5.1.4 2005. január 1-jétől a kényszerhelyzeti helyjeladók adó-berendezéseinek egyidejűleg kell működniük a 406 MHz-en és a 121,5 MHz-en. 5.1.5 A 2002. január 1. után felszerelt összes kényszerhelyzeti helyjeladó adó-berendezésnek egyidejűleg a 406 MHz-en és a 121,5 MHz-en kell üzemelniük. 5.1.6 Egy integrált kényszerhelyzeti helyjeladó berendezés 406 MHz-es részének a technikai jellemzői meg kell, hogy feleljenek az 5.3 pontban leírtaknak. 5.1.7 Egy integrált kényszerhelyzeti helyjeladó berendezés 121,5 MHz-es részének a technikai jellemzői meg kell, hogy feleljenek az 5.2 pontban leírtaknak. 5.1.8 Az Államoknak egyezményt kell kötniük egy 406 MHz-es ELT jegyzék elkészítéséről. A kényszerhelyzeti helyjeladóra vonatkozó jegyzék információit - amint rendelkezésre állnak - azonnal a kutató és mentő hatóságok rendelkezésére kell bocsájtani. Az Államoknak biztosítaniuk kell, hogy amikor az szükséges, a jegyzék felfrissítésre kerüljön. 5.1.9 Az ELT jegyzék információinak a következőket kell magába foglalniuk:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes